text: медоев мұздығы іле алатауының солтүстік беткейіндегі аңғарлық мұздық. алматы облысы талғар ауданындағы жарсай өзенінің бастауында, металлург пен көкбұлақ мұздықтарының аралығында орналасқан. талғар мен есік өзендерінің суайрығы. мұздық шамамен 4200–4600 биіктіктен басталып, 3600 биіктікке дейін созылып жатыр. ұзындығы 2,5 км, аумағы 1,4 км2. орташа қалыңдғы 30–40 м. мұздыққа қазақстанның белгілі геологы г.ц.медоевтың есімі берілген. мұздық жыл сайын 5–10 м-ге қысқарып келеді.